Ha a hitelt felvevő házaspár nem teljesíti a CSOK Plusz hitelszerződésben vállalt feltételeket, akkor a kamattámogatás megszűnik, és az addig igénybe vett kamattámogatást vissza kell fizetni (alapesetben a jegybanki alapkamat + 5% büntetőkamattal).
Ez azt jelenti, hogy a kamattámogatás visszafizetése után a hitel törlesztését tovább kell folytatnotok, csak kamattámogatás nélküli ügyleti kamattal (ez a kamat a szerződésetekben megtalálható, vagy a bankban megkérdezhetitek). Emiatt jóval megnövekszik a havi törlesztőrészlet.